CELEX: 62021CN0403
Language: da
Date: 2021-06-29 00:00:00
Title: Sag C-403/21: Anmodning om præjudiciel afgørelse indgivet af Consiliul Național de Soluționare a Contestațiilor (Rumænien) den 29. juni 2021 — SC NV Construct SRL mod Județul Timiș

4.10.2021   
            
            
               DA
            
            
               Den Europæiske Unions Tidende
            
            
               C 401/3
            
         
      Anmodning om præjudiciel afgørelse indgivet af Consiliul Național de Soluționare a Contestațiilor (Rumænien) den 29. juni 2021 — SC NV Construct SRL mod Județul Timiș
      (Sag C-403/21)
      (2021/C 401/03)
      Processprog: rumænsk
      
         Den forelæggende ret
      
      Consiliul Național de Soluționare a Contestațiilor
      
         Parter i hovedsagen
      
      
         Sagsøger: SC NV Construct SRL
      
         Ordregivende myndighed: Județul Timiș
      
         Intervenient: SC Proiect Construct Regiunea Transilvania SRL
      
         Præjudicielle spørgsmål
      
      
                  1)
               
               
                  Skal bestemmelserne i artikel 58 i direktiv nr. 2014/24 (1), proportionalitetsprincippet og princippet om ansvar fortolkes således, at den ordregivende myndighed med hensyn til aktiviteter, som inden for rammerne af kontrakten har en mindre vægt, er berettiget til at fastsætte kriterierne for den tekniske formåen, dvs. at vurdere nødvendigheden af i udbudsdokumenterne at lade indgå eller ikke at lade indgå kriterier for teknisk og faglig formåen og den evne til at udføre teknisk og faglig aktivitet, der følger af bestemmelser i særlovgivningen?
               
            
                  2)
               
               
                  Er gennemsigtighedsprincippet og proportionalitetsprincippet til hinder for, at den ordregivende myndighed i udbudsdokumenterne fuldt ud lader indgå kvalifikationskriterier, som følger af den særlovgivning, der finder anvendelse på de aktiviteter, der er knyttet til den kontrakt, der skal tildeles, og som ikke er fastsat i udbudsdokumenterne, og som den ordregivende myndighed har besluttet ikke at pålægge de økonomiske aktører?
               
            
                  3)
               
               
                  Er direktivets artikel 63 og proportionalitetsprincippet til hinder for, at en tilbudsgiver — der ikke ved navn har udpeget en aktør som underleverandør med henblik på at godtgøre, at visse kriterier vedrørende teknisk og faglig formåen og evnen til at udføre teknisk og faglig aktivitet, som følger af særlovgivningen, og der ikke er fastsat i udbudsdokumenterne, er opfyldt — udelukkes fra [udbuds]proceduren, når den pågældende tilbudsgiver har valgt en anden kontraktform for deltagelse af specialister i udbuddet, dvs. (et) udbud om levering af tjenesteydelser, eller har fremlagt (en) erklæring, om at disse specialiser står til rådighed(?) Tilkommer retten til at bestemme organisationen og kontraktforholdene inden for koncernen den økonomiske aktør, idet det muligt at inddrage visse tjenesteydere/leverandører i kontrakten, når den pågældende tjenesteyder ikke er en del af de enheder, hvis formåen tilbudsgiveren ønsker at gøre gældende med henblik på at godtgøre, at de relevante kriterier er opfyldt(?)
               
            
         (1)  Europa-Parlamentets og Rådets direktiv 2014/24/EU af 26.2.2014 om offentlige udbud og om ophævelse af direktiv 2004/18/EF (EUT 2014, L 94, s. 65).